Umlilo e Kapa.—Ngo 5 Dec. zonke izindlu atengisela kuzo u Mr. P. J. Stigant, M.L.A., wase Kapa, zitshile, kunye nempahla zazo ezinqabileyo. Ilahleko ekutiwa u Mr. Stigant akasakuba nambuyiselo ngayo ifikelele kwi ponti ezi £20,000.

Unyulo lwabaya kupata umsebenzi we ntlanganiso yododana apa, kwisiqingatasokuqala sonyaka ozayo, lube ngo 8 December. Ludubule ekubeni umongameli (*Chairman)* ibe ngu-Mr. J. K. Bokwe; umbali micimbi *(Secretary)*—Mr. Jeremiah S. Makoloi; umgcini mali *(Treasurer)*—-Mr. George E. Williams; abaqubi msebenzi *(Committee)—*Messrs John B. Kayser, William Dewey, Samuel Mzimba, Edw. Tsewu, Samuel Sihunu, Augus­tus Welsh. Imibulelo yentlanganiso yenziwe ko Messrs Walter Rubusana, Percival R. Frames, ngohlobo abaqube ngalo umsebenzi, owokuqala *wobu-Chairman* owesibini *'wobu-Secretary.* Lentlanganiso yeluncede lunge luncinane kudodana nakwabanye ekufundiseni ngezinto zentlalo yencubeko.

\*\*\*

U-Enoch Booy pakati kwe nkwenkwezi! Uhlanga ngenyaniso lusinga pezulu. Amadodana afunwa yi South Africa nganjengo Mr. Enoch Booy aba—amadodana angasakuti ixesha lawo alicitele ebuvileni. Akubonina ukunonelela ukukatsa amaqabambola ? Akubonina ukuxasa *Isigidimi ?* Namhla use zinkwenkwezini! Nokuba abanye basikwe umlomo, tina siyamncoma umhlobo wetu. Kodwa xa simva eteta ngo *“ Venus-Star!!* ” no “ *Juniper!!! ”* Esebenzisa inteto ezinjengo—“ *I am kindly informs you!!!!”—*xa ateta ngoluhlobo, asinakunceda ukuba singamyali, njengabamtandayo, ukuba ati, pambi kokondela ezinkwenkwezini, akangele pambi konyawo ukuba umhlaba ahamba kuwo ngozisweleyo sinina izipunzi, nentshengeca, nezihogo. Akuko nto imbi njengokuwa ukangelwe yindimbane.

\*\*\*

Imizamo yetu yokulenza elipepa ukuba libe lelinoku fundeka lifundise, lonwabise, siyaqonda ukuba iya ibonwa. Xa sifumana amagama nawabakude njengase Pretoria, Transvaal, sivuya kunene. Ntwana inqwenelekayo yeyokuba ngamana lemita yesi *Gidimi,* ikanya nase Transvaal namhla ingabonwa ngokucacileyo nangabemi beli sikulo kunokuba kunjalo ngoku. Yenjenje imambane emnyama xa itumela imali yayo ekwi £1 8s. (Yayo yodwa !) :—

Nantso namhla imali ye *Sigidimi. Sama-Xosa* £1 8s. Od. and 1s for the Bank. Imali yeminyaka esixenxe ngalo uzayo ka 1883. Le yanamhla isusela ku December 1877 to December 1883 next year. Sendizohlwaya ngokwam ngokunga yitumeli imali msinya njengokoko ifuneka ngako, ndiyazi ukuba busela ukutabata into yomntu ungahlauli, ngako ke ndolinga ngoku ukuhlaula ngapambili njengoko kutsbiwoyo. Sala kuhle nkosi yam. Ndingowako, — M. Mokone. — Pretoria, Transvaal.

Yo!! Akwaba bonke abafundi betu bebe ntliziy’ ifanavo neyalo mhlobo wetu !

Ezihambeni zetu, asizanga sazivala indlebe, mhlaumbi amehlo, ukuba singeva okanye singaboni izinto ezitetekayo ezihambisekayo. Pakati kododana olufundisiweyo nolungafundiswanga indaba enkulu encokweni, nasekusulungekeni, yengento *enokuyenza* intombi kwisebe elikulu lokupeka, nokutunga, nokutelekisha mgubo. Ukwazi kwetu ngentlalo yaba tshatileyo kukulu esingateta kokwetu ukuqela xasiti apo impambano zendoda nenkosikazi yayo ziqala kona, kusekutini abe kanti u Noyesi, mhlaumbi u Nofatyi, mhlaumbi u Sarah Ann, mhlaumbi u Lizzie, mhlaumbi u Mary,—akukatalelekile nokuba ngubanina igama—upeke idikidiki le kofu, mhlaumbi udongwe Iwe sonka; akalitungelanga iqosha le kala ngasemva, uyenze into emdaka i *hoshempe* abeyi telekisha—njalo njalo, ufike indoda seyitsale ubuso, yekuhlu iqeba, isilwa, kanti emzuzwini yoda isebenzise isixatula, nefisa, nomnqayi. Ibe ngovuyo olukuluke ukubona aba Miss besondezwa ukuba baye kwamkela amabaso—o *Alice Sopete* (Rabula) no *Annie Babile* (Bira) ngokutunga ; u *Eliza Dikweni* (Mgqakwebe) no *Jessie Mampunya* (Rabula) ngokutelekisha. Hleliwenje ne Rabula eli linento?

\*\*\*

Inguqulo etile zisandukwenziwa ekuqutyweni komsebenzi wokufundisa intsapo e-Heald Town. Abazali abafundisa intsapo kwesi sikolo bobanobuhlungu bentliziyo okutile, bakuva ukuba u Mr. George Baker omkulu, no Mr. George Baker omnci, bauyekile umsebenzi abebe kade beubambile wokufundisa, ngezizatu-zatu ezibonakalayo. Ngexesha elide kunene abe fundisa e-Heald Town u Mr. Baker ubenike inkoliseko enkulu kubazali, angati olandelayo ayifikelele ibe yinqaba kodwa ukuyi dlula. Asingqivazeli ukuti umka namatamsanqa abo bonke abamaziyo. Indawo ayishiyayo izakupatwa linene elivela Pesheya, u Mr. Lightfoot. Eyonyana siqonda ukuba izaliswe ngo Rev. Gana Kakaza obese Cradock ozakuti ubizelo Iwake esitiyeni se-Nkosi alusebenzise emfundisweni yentsapo. Lendawo ibingenakuzaliswa ngokufaneleke ngapezulu. Ekubeni ngumfundi, ebu-Titshaleni, ebu-Fundisini sinetamsanqa lokumazi u Mr. Kakaza. Sisitsho ngabo bonke ubuganga ukuba kuzo zonke ezindawo akazanga waba sezinyaweni zankwenkwe wabe funda nayo, za Titshala wabe fundisa ngaxesha nye nayo, zamfundisi wabe kunye naye. Ukuba imvo zetu zokumnqwenelela intsikelelo uteni zizo, siyamnika.

IMPAWANA.

“ Sibanizashe, u James? Yinto exakana nomfazi ukuya “ etyalikeni.” Uti omnye ukupendula: “ Mawo! Yinto “ ezele. libongo. Lomfana unje ukusa ? Uba betu woba “ ngu Mlungu ? ” Atsho abambe umlomo, ati ukuba ngo tanyusanqelwe ngokuba nendevu asuke azisonte. Iti ke lento ibe ngu “ ndaba mlonyeni,” ide ifike nasezindlebeni zika yise ka James. Avakale ngomnye umhla esiti : “ Jim! Ndifuna ukuhlangana nawe.” Hayi, eze u James. Aqale ngokuti: “ Ke, mntwana wam lento yokuba semlo- “ nyeni wabantu andiyitandi. Lento yokuba uzinikele “ kangaka emfazini, ube yinto ehlala ihamba nomfazi ayilungile. Myeke ahambe nabanye; uhambe namanye “ amadoda wena. Wosuka kunje umfazi akwenze isihlangu. “ Yintokazi yase mzini yona kunje.” O, u Jim abonakale ete tozololo. Uyabona nge Cawa lomfazi seletsho ngo mpantsho olude pakati kwama xegokazi, onina : u Jim sele yinto ehamba ngecala kukoyika amehlo abantu. Siti sakufika kule ndawo sibe lusizi. Siti sakuva ukuba u Jim ukwele Dayiman ; umshiyile umtshakazi. singa mangaliswa, kuba ufuna ukumka ezintanjeni, kuba namhla kutiwa kuye kowabo maka “ b'inqe ibayi,” abuyele emva kumasiko awa ncwatywa kwakudala, kanti yena akawazi ukulele e Mlungwini apo umfazi apatwa ngolu hlobo. Namhla ke uvukelwe ngulo yise wayete yiya emfundweni, uye kufunda into zoku kanya kuba tina saposwa yimfundo. Namhla wenziwa ilolo, aselete naye ukuziyekelela wafana nama navi la asebenza kwa loliwe. Lipina izwi lako NOZALA lamhla mnene? Ngati lise ncwabeni.

Kambe besisondele ku James. Make siqondisise induli, masiti gxebe, intaba ate u Sabityi watintelwa yiyo, eyinto enjenjenje ukubitya. into engasena ntlahla, eselite ukuruquka kwayo yancama. Kuba ete ngamhla utile waziceba ; waba uhamba ngendlela, kanti uzifaka konomeva bezalele. Akatena naye waxelisa u Jim, eba unyusa isihomo somzi wake ngokwenza into zokukanya, kanti uziposa ezinzitsheni zabafazi ezingena nceba. Namhla yinto ekutiwa ukutetwa ngayo : “ Uba lendoda uya kuyihlutwa betu—iyeyake nje “ lento angaxezi mntu, angasabeki nabani! Sele lahle no “ nina zala, wati nea kule ndoda yake.” Itsho intokazi: “ Wa mntakama, bubugqi: Lomntwana abantu mabatete “ naye uyemka.” [Esimka iyintonina ?] Uti lo uxelelwa- yo : “ Kawenze kuhle, mntakama, ndake ndiye kuzibonela “ ngomso endlwini yake.” Ingomso Iona lifike. Gunqu intokazi enkulu, umnikazindlu xa mhlaumbi alungisa ibulakufesi. “ Molo! ”—atsho ngentwana encinane yelizwi, ebleli emnyango pantsi, pofu wumbi ubenikwe isitulo, wati hayi ndinxamile. Ihlale lentokazi emveni kokuba ibuziwe indaba—pofu nomnini ndlu ubeke wangena, wateta nenkosikazi yake wabuya wemka. Gqi lentokazi imke iye kuwabo. lyangena endlwini : “ Mntakama ndivela kona “ koko andihlalanga. Yinto endite ndiya ngena ndafika “ kwinto ete ukuzibamba intsbiyi zanga zezika Yantolo.” Ati ngoku futshane: “ Hayi wetu, ndinqinile yonke into “obuyiteta. Yinyaniso.”

Injalo intlalo yolutsha olutshatileyo, olufundisiweyo, oluti luzama ukuhlala ekondweni laba fundisi balo empa- tweni yendlu. Ekuti ke Iwaku gungxulwa kweli kondo Iwaku wexulelwa kwelaba dala, elingazanga Iwali funda, lube zibiba. Luyibaleke indlu. Lube ngama dasadasa ezweni apa. Zinto ezincinane ezi ke kuni, bantu bakowetu ; kodwa zihlisa uhlanga. Niyoyikwa ke nina ngabatsba ngalonto. Taruni mzi wakowetu. Yinina kodwa? Kuhle. Namhla mazisuswe ezi ntaba endleleni.

2 ISIGIDIMI SAMAXOSA JANUARY 01, 1883.